Nacionalni spomenik Stonewall
<s>Nacionalni spomenik Stonewall () jest američki nacionalni spomenik koji se nalazi u zapadnom dijelu susjedstva Greenwich Village u južnom dijelu njujorške gradske oblasti Manhattan.</s><s>Imenovano područje spomenika sadrži i park "Christopher".</s><s>Park se nalazi preko puta Christopherove ulice () i ujedno preko puta Stonewall Inna, gej taverne i rekreacijskog bara koji se već duže vrijeme koristi kao obilježje LGBT pokreta.</s>

<s>Službeno je postao nacionalni spomenik 24. 6. 2016. i ujedno je postao prvi američki nacionalni spomenik posvećen pravima LGBT osoba i njihovoj istoriji.</s>

<s>Istorija 
Imenovano područje spomenika sadrži i park "Christopher".</s><s>Radi se o urbanom parku koji je izgrađen na zemljištu koga je nekadašnji upravnik Nove Nizozemske, Wouter van Twiller, namijenio za proizvodnju duhana od 1633. pa sve do svoje smrti 1638.</s><s>Zemlja je kasnije podijeljena na tri farme duhana.</s><s>Twillerovu farmu na jugu su zamijenile farme crkve sv. Trojice i Elberta Herringa, dok se na sjeveru pojavila farma sera Petera Warrena.</s>

<s>Budući da većina ulica u Greenwichu Villageu imaju neobični oblik, dopuna generalnog plana Manhattana iz 1811. nije se mogla tačno primijeniti na to područje (svi dijelovi Manhattana trebali su imati četvrtast oblik).</s><s>Zato ovo područje danas ima poneke zaobljene i trokutaste gradske četvrti.</s><s>Bivše farme na ulici Christopher Street podijeljene su na manje parcele od 1789. do 1829.</s><s>Zgrade na Christopherovoj ulici postale su gusto naseljene nakon velikog porasta stanovništva početkom 19. stoljeća.</s><s>Godine 1835. veliki njujorški požar zahvatio je ovo područje i uništio veliki broj gradskih četvrti.</s><s>Izgorjeli su djelići Christopherove, Grove i 4. ulice, pa je odlučeno da se izgorjelo trokutasto područje pretvori u park, koji je na kraju otvoren 1837.</s><s>Sredinom 1840-ih, Stonewall Inn, koji se tada sastojao od svega dvije ergele, otvoren je preko puta Christopherove ulice.</s>

<s>Susjedstvo se praktično podijelilo na dva dijela nakon proširenja južnog dijela 7. avenije i izgradnje linije za podzemnu željeznicu koja ju i danas povezuje s Broadwayom.</s><s>Područje se donekle pogoršalo 1940-ih jer su se ljudi počeli iseljavati.</s><s>Demografija se značajno promijenila dolaskom "Beat pjesnika" u Greenwich Village tokom 1950-ih.</s><s>U međuvremenu, Stonewall Inn počela se koristiti za druge stvari; ugostila je razne restorane od 1930-ih pa sve do 1966.</s><s>Godine 1966, stonevolski restoran – koji se od 1950-ih nalazio unutar taverne – morao se renovirati zbog požara.</s><s>Ponovno je otvoren 18. 3. 1967. u novom vlasništvu mafijaške porodice Genovese.</s><s>Budući da nije imala odgovarajuću dozvolu, taverna je kršila propise o prodaji alkoholnih pića; međutim, navodno je jedan njujorški policijac prihvatao mito jednom mjesečno kako bi taverni dozvolio da nastavi s radom.</s><s>Dana 27. 6. 1969, navodeći da gostionica – koja je tad već postala bar za LGBT zajednicu – nije imala odgovarajuću dozvolju za prodaju alkoholnih pića, policijski odjel New York Cityja proveo je raciju u Stonewallu.</s><s>Serija spontanih nasilnih demonstracija protiv policijske racije započela je u narednim danima; ovaj se događaj još naziva stounvolska revolucija.</s>

<s>Reference</s>

<s>Vanjske veze</s>

<s>Nacionalni spomenik Stonewall na sajtu američke službe nacionalnih parkova</s>

<s>Nastanci 2016.</s><s>Spomenici u SAD
LGBT kultura u Sjedinjenim Američkim Državama
Manhattan</s>

